পৃথিবীর আরেক প্রান্তের আরেক আদালতের দেয়া কাছাকাছি অপরাধের রায়ের একই দিনের এই খবরটির লিন্ক এক বন্ধু পাঠিয়েছেন। খবরটি আর্জেন্টিনার প্রাক্তন এক সিনেটরের (Guillermo Vargas Aignasse) ১৯৭৬ সালের এপ্রিলে নিরুদ্দেশ হয়ে যাওয়ার ঘটনায় অভিযুক্ত সেখানকার দুই উচ্চপদস্থ সামরিক কর্মকর্তার আদালত কর্তৃক দোষী সাব্যস্ত হওয়া নিয়ে। ‘৭০ এবং ‘৮০ দশকে আর্জেন্টিনার সামরিক শাসনামলে (যা Dirty War নামেও পরিচিত) এই দুই জেনারেল আন্তোনিও বুসি (৮২) এবং লুচিয়ানো বেনজামিন মেনেন্দেজ (৮১) সামরিক বাহিনীর উচ্চপদে আসীন ছিলেন। বিশেষজ্ঞদের মতে সামরিক জান্তার নির্দেশে কমপক্ষে দশ সহস্রাধিক গুম খুন সংঘটিত হয়েছিল সে সময়, সবই রাজনৈতিক হত্যাকান্ড।